ཡང་སྤྱི་ལོ༢༠༠༢ལོར་མཚོ་སྔོན་མི་རིགས་དགེ་འོས་མཐོ་རིམ་ཆེད་སྦྱོང་སློབ་གྲྭའི་དགེ་རྒན་ཆེན་མོ་རྒྱ་ཡེ་བཀྲ་བྷོས་གཙོ་བསྒྲིགས་བྱས་པའིབོད་ཀྱི་རྩོམ་རིག་ལོ་རྒྱུས་སྐལ་བཟང་མིག་སྒྲོནཞེས་པ་སྟོད་སྨད་གཉིས་ལྡན་གྱི་དཔེ་དེབ་བོད་ཡིག་ནས་རྩོམ་བསྒྲིགས་བྱས་པ་མཚོ་སྔོན་མི་རིགས་དཔེ་སྐྲུན་ཁང་ནས་དཔར་སྐྲུན་བྱས།དེ་ནས་སྤྱི་ལོ༢༠༠༣ལོར་བོད་ལྗོངས་སློབ་གྲྭ་ཆེན་མོའི་དགེ་རྒན་ཆེན་མོ་གཞོན་པ་ལྷག་པ་ཆོས་འཕེལ་ནསབོད་ཀྱི་རྩོམ་རིག་ལོ་རྒྱུས་མུན་སེལ་སྒྲོན་མེཞེས་པ་བོད་ཡིག་ནས་རྩོམ་བསྒྲིགས་བྱས་པ་ལས་སྟོད་ཆ་གནའ་རབས་ཀྱི་སྡེ་ཚན་དེ་དཔེ་དེབ་གཅིག་ཏུ་བྱས་ནས་བོད་ལྗོངས་མི་དམངས་དཔེ་སྐྲུན་ཁང་ནས་དཔར་སྐྲུན་བྱས་ཤིང་།དཔེ་དེབ་འདིའི་ནང་དོན་གཙོ་ཆེ་བ་དག་རྒྱ་ཡིག་ཏུ་བསྒྱུར་ནས་དེབ་འདི་ཉིད་ཀྱི་མཇུག་ཏུ་ལྷན་ཐབས་སུ་སྦྱར་འདུགཅེས་གསུངས་སོ།།